Politseiaed

Politseiaed ehk Politseipark (endine Pioneeride väljak) on park Tallinna kesklinnas Gonsiori, Pronksi, Kunderi ja Kreutzwaldi tänava vahel.
Politseiaias on lisaks haljastusele, pinkidele ja jalgradadele ka koerte jalutusplats, rulapark, laste mänguväljak ja purskkaevud. 1999. aastal uuendati Politseiaeda arhitekt Tiina Linna projekti järgiPiret Peensoo "Politseiaed eraldab koerad lastest" EPL, 9. september 1999 (vaadatud 16. augustil 2011), lisaks uuendati parki põhjalikult 2003.–2005. aastal.
pisi|
Pargist kirdesse jääb Raadiomaja, itta hotell Hilton Tallinn Park ning kagusse Tallinna Kesklinna Vene Gümnaasiumi hoone.
pisi|
 Ajalugu 
Nüüdse Politseiaia asukohal oli 19. sajandil Venemaa keisririigi sõjaväeosade köögiviljaaed. 1910. aastal läks enamik maast Tallinna linna omandisse, mitu aastakümmet asus seal politsei juurviljaaed.Politseiaed Tallinna linna kodulehel (vaadatud 16. augustil 2011) Renditud aiakrundid olid seal veel 1940. aasta kevadel, mil Rahvalehes kirjutati: "Suure hoolega on siin asuvate kruntide rentnikud vedanud sõnnikut ja põletanud alet ning nüüd hakkavad aiaviljapeenrad saama juba valmisPolitseiaial põletatakse alet... Rahvaleht, 29. mai 1940, nr. 124, lk. 2.."

Politseipark avati 1938. aastal, Eesti NSV ajal kandis see nimetust Pioneeride väljak. Jaak Juske "Ajaloorubriik: Torupillist, laulupeost ja asumiloost", 19.08.2013. Park omandas tänapäevase kuju alles pärast Teist maailmasõda. Stalinistlikku pargiarhitektuuri peegeldab range teedevõrk 1950. aastatest. Pargis kasvab kastaneid ja iluõunapuid, kuid ka haruldasi puid.Heldur Sander "Tallinna pargid ja puiesteed" Eesti Loodus, 6/2005 (vaadatud 16. augustil 2011) 2007. aasta sügisel oli Politseiaias 46 liiki puittaimi.

Politseiaia nimi taastati, senisest Pioneeride väljakust, 12. aprillil 1996Tänava- ja muude kohanimede andmine ning muutmine kesklinnas, Tallinna Linnavalitsus, RT IV, 19.09.2013, 16. 

 Viited 

 Välislingid 
 "Politseiaed vajaks politseid" Delfi, 4. juuni 2011
 Piret Peensoo "Politseiaed eraldab koerad lastest" EPL, 9. september 1999
 Politseiaed Tallinna linna kodulehel

Kategooria:Tallinna pargid
Kategooria:Kesklinna linnaosa